Конкурс ладзіўся адразу на двух палетках агульнай плошчай каля 100 гектараў. Пасля кароткага інструктажу механізатары селі ў кабіны энерганасычаных трактароў і выйшлі працаваць у поле. Якасць ворыва правярала судзейская калегія, у склад якой увайшлі спецыялісты ўпраўлення сельскай гаспадаркі і харчавання райвыканкама. Пры налічэнні пераможных балаў улічвалася ўсё: наяўнасць у трактарыста спецадзення і медыцынскай аптэчкі, тэхнічны стан трактара і плуга, глыбіня ворыва, задзелка пажніўных і другіх раслінных рэшткаў, выраўненасць праходаў, глыбістасць, адбіўка разваротнай паласы і іншае. Дадатковыя балы можна было атрымаць за перавыкананне плана – 10 узараных гектараў, чым скарысталіся ўсе механізатары.